Na temelju članka 98. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22, 156/23) i članka 44. podstavka 3. Statuta Osnovne škole Svete Ane u Osijeku, Osijeku KLASA: 012-03/21-01/4, URBROJ: 2158-09-08-21-02 od 17. studenog 2021. godine, Školski odbor Osnovne škole Svete Ane u Osijeku, uz prethodnu suglasnost Grada Osijeka kao osnivača KLASA: 012-03/21-01/7, URBROJ: 2158-1-01-24-12 od 27. svibnja 2024. g. na sjednici održanoj 24. lipnja 2024. g. donio je

**IZMJENE I DOPUNA STATUTA**

**OSNOVNE ŠKOLE SVETE ANE U OSIJEKU**

Članak 1.

Statut Osnovne škole Svete Ane u Osijeku KLASA: 012-03/21-01/4, URBROJ: 2158-09-08-21-02 od 17. studenog 2021. godine mijenja se i dopunjuje kako slijedi:

U članku 44. podstavak 12. mijenja se i glasi:

„-donosi prijedlog financijskog plana, polugodišnji i godišnji izvještaj o izvršenju financijskog plana, te polugodišnje financijske izvještaje na prijedlog ravnatelja“

U istom članku u podstavku 15. riječi:“100.000,00 kuna“ zamjenjuju se riječima „13.270,00 eura“ a riječi „200.000,00 kuna“ zamjenjuju se riječima „26.540,00 eura“.

Članak 2.

U članku 46. iza riječi „obveza“ briše se točka i dodaje tekst: „u pravilu u roku od tri dana prije održavanja sjednica.“

Članak 3.

U članku 104. podstavak 7. mijenja se i glasi:

„-predlaže Školskom odboru prijedlog financijskog plana, prijedlog polugodišnjeg i godišnjeg izvještaja o izvršenju financijskog plana“

U istom članku u podstavku 21. riječi: “100.000,00 kuna“ zamjenjuju se riječima „13.270,00 eura“

Članak 4.

U članku 115. briše se stavak 6.

Dosadašnji stavak 7. postaje stavak 6.

Članak 5.

U članku 127. dodaje se stavak 4. i glasi:

„Upisi u prvi razred osnovnog obrazovanja mogu se provoditi elektroničkim putem.“

Članak 6.

U članku 128. dodaje se stavak 2. i glasi:

„Odluku o upisu učenika u osnovnu školu kojoj ne pripada prema upisnom području donosi upravno tijelo županije nadležno za poslove obrazovanja.“

Članak 7.

U članku 136. mijenja se stavak 3. i glasi:

„Roditelj učenika može više puta godišnje opravdati izostanak svog djeteta u trajanju do tri radna dana, a za koje nije pravodobno podnesen zahtjev, što je moguće prije, a najkasnije u roku tri (3) dana od dana izostanka s nastave u pravilu putem e-Dnevnika.“

Članak 8.

Članak 142. mijenja se i glasi:

„Predmetni i razredni ispit organiziraju se na kraju nastave ili kasnije ako je to prijeko potrebno**.** Ako učenik zbog bolesti ili drugog opravdanog razloga ne pristupi predmetnom odnosno razrednom ispitu u propisanom roku, Škola mu je dužna omogućiti polaganje ispitanakon prestanka razloga zbog kojega nije bio u mogućnosti pristupiti ispitu, ali ne kasnije od 15. listopada kalendarske godine.

Iznimno od stavka 1. ovog članka, u slučaju da učenik nije mogao pristupiti predmetnom, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, škola će omogućiti učeniku polaganje ispita i nakon roka iz stavka 1. ovog članka, uz suglasnost ministra.“

Članak 9.

U članku 153. iza riječi „ispitu“ briše se točka i dodaje tekst:

„ali ne kasnije od 15. listopada kalendarske godine.“

U istom članku dodaje se stavak 2. koji glasi:

„Iznimno od stavka 1. ovog članka, u slučaju da učenik nije mogao pristupiti popravnom ispitu zbog iznimno teške bolesti, hospitalizacije ili drugih iznimno teških okolnosti, škola će omogućiti učeniku polaganje ispita i nakon roka iz stavka 1. ovog članka, uz suglasnost ministra.“

Članak 10.

U članku 191. stavku 1. iza riječi: “izvještaj“ dodaju se riječi: „o izvršenju“

Članak 11.

U članku 201. iza riječi „obrazovanja“ briše se točka i dodaje tekst: „isključivo u elektroničkom obliku.“

Članak 12.

Ove Izmjene i dopune Statuta stupaju na snagu osmog dana od dana objave na oglasnoj ploči Škole.

Predsjednica Školskog odbora:

Sonja Maričić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ove Izmjene i dopune Statuta objavljene su na oglasnoj ploči Škole dana 8. srpnja 2024., a stupile

su na snagu 16. srpnja 2024.

 Ravnateljica Škole:

Višnja Rudeš-Bogdan

\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 011-01/24-01/1

URBROJ: 2158-71-10-24-02